Module
Contents
Index 🔎︎

# Print Statement

Väljastab määratud stringid või arvavaldised dialoogi või faili.

## Süntaks:

    Print [#Failinimi,] Avaldis1[{;|,} [Spc(Number As Integer);] [Tab(pos As Integer);] [Avaldis2[...]]

## Parameeter:

Failinimi: suvaline arvavaldis, mis sisaldab vastavale failile Open-lausega määratud faili numbrit.

Avaldis: Suvaline väljastatav arv- või stringavaldis. Mitme avaldise eraldamiseks võib kasutada semikoolonit. Kui eraldajaks kasutatakse koma, joondatakse iga avaldis järgmisele tabelduskohale. Tabelduskohti ei saa muuta.

Number: Spc-funktsiooni abil lisatavate tühikute arv.

Pos: asukoht, milleni tühikuid lisatakse.

Kui viimase prinditava avaldise järel on semikoolon või koma, siis salvestab LibreOffice Basic teksti sisemisse puhvrisse ja jätkab programmi käitamist ilma printimiseta. Kui leitakse järgmine ilma semikooloni või komata lause Print, siis prinditakse kohe kogu tekst.

Positiivsed arvavaldised prinditakse eestühikuga. Negatiivsed avaldised prinditakse avaldise ees oleva miinusmärgiga. Kui ujukomaväärtuste määratud vahemik on ületatud, prinditakse vastava arvavaldis eksponenttähistusega.

Kui prinditav avaldis ületab kindlaksmääratud pikkuse, kuvatakse pikkuse ületav osa automaatselt järgmisel real.

Väljundi taandamiseks soovitud asukohani saad lisada funktsiooni Tab, eraldades argumendid semikoolonitega. Samuti saad määratud arvu tühikute lisamiseks kasutada funktsiooni Spc.

## Näide:

    Sub ExamplePrint

        Print "ABC"

        Print "ABC","123"

        i = FreeFile()

        Open "C:\Temp.txt" For Output As i

        Print #i, "ABC"

        Close #i

    End Sub

    Sub ExamplePrint

        Print "ABC"

        Print "ABC","123"

        i = FreeFile()

        Open "~/temp.txt" For Output As i

        Print #i, "ABC"

        Close #i

    End Sub